በኢጣሊያ ውስጥ ለስደተኞች ሊደረግ የሚገባውን አስቸኳይ እርዳታን በማስመልከት አስተያየታቸውን የሰጡት ሊቀ ጳጳስ ብጹዕ አቡነ ማቴዎስ ዙፒ እንደገለጹት፣ ስደተኞችን ተቀብሎ በስርዓት ለማስተናገድ የሚያስችል ጠንካራ ደንብ እና ሕግ ያስፈልጋል ብለው፣ መንግሥትም ስደተኞችን በተመለከተ የሚነሱ ችግሮችን ለማቃለል የሚያደርገውን ጥረት መመልከት ያስፈልጋል ብለዋል። ሊቀ ጳጳስ ማቴዎስ ዙፒ በማከልም ስደተኞች የሚሄዱባቸው አገሮች ድንበሮቻቸውን ክፍት እንዲያደርጉ በሚለው ሃሳብና ስደተኞች በአገሮቻቸው የመኖር መብታቸው እንዲከበርላቸው በሚሉት ሃሳቦች ላይ ቤተ ክርስቲያን ከምትሰጠው ድጋፍ ጎን፣ ስደተኞች ለሚወጡባቸው አገሮች አስፈላጊውን እገዛ በማቅረብ የሥራ ዕድሎችን እንዲከፍቱ ማድረግ ያስፈልጋል ብለዋል። ይህን በማድረግም ስደተኞች ከአንድ አገር ወደ ሌላ አገር ሲጓዙ በሕይወታቸው ላይ ሊደርስ ከሚችለው አደጋ ማዳን ይቻላል ብለዋል።
